**A Magyar Acélszerkezeti Szövetség meghirdeti az**

**"ACÉLSZERKEZETI DIPLOMADÍJ"**

**pályázatot**

# ***A diplomadíj célja***

A MAGÉSZ Magyar Acélszerkezeti Szövetség figyelemmel kíséri a hazai szakmai utánpótlás alakulását. Az acélipar hazai fejlődése egyre több felsőfokú képesítéssel rendelkező ipari szakembert igényel. A szakember utánpótlás hosszú távú megoldásának egyik alapvető feltétele az acélszerkezeti szakma rangjának visszaállítása, emelése. A MAGÉSZ Diplomadíj az előbbi törekvés egyik megjelenési formája. A Díj azoknak a mérnökhallgatóknak adományozható, akik szakdolgozatukat, illetve diplomatervüket - a MAGÉSZ tagvállalatainak profiljába eső témában - kiemelkedő színvonalon készítették el. A ***Diplomadíj***, a kezdő szakemberek anyagi támogatása mellett, elsősorban ***magas szakmai elismerés***, illetve lehetőség a szakmai elismerés korai megszerzésére (a díjnyertesek pályázati munkáját szakmai lapunkban a MAGÉSZ „Acélszerkezetek”-ben közzé tesszük).

## *Pályázati feltételek*

* Felsőfokú intézményben **2019-**ben, vagy **2020 febr. 10.-ig** megvédett, jeles (5) minősítésű diplomamunka /szakdolgozat, és az intézmény javaslata.
* A diplomamunka/szakdolgozat tárgya legyen kapcsolatos az acélszerkezetekkel, feleljen meg a tagvállalatok profiljának.
* A diplomamunka /szakdolgozat és a konzulens támogatásával ellátott pályázati űrlap határidőre való benyújtása a felsőoktatási intézmény szervezeti egységénél.

### *Pályázat benyújtása*

A diplomamunkát /szakdolgozatot és a kitöltött pályázati űrlapot az intézmény MAGÉSZ által felkért szervezeti egységénél kell benyújtani legkésőbb

**2020. február 17-ig.**

***A benyújtás helyei:***

* BME, Hidak és Szerkezetek Tanszék
* Miskolci Egyetem, Anyagmozgatási és Logisztikai Tanszék
* Pécsi Tudományegyetem, Műszaki és Informatikai Kar, Építőmérnök Tanszék
* Széchenyi István Egyetem, Szerkezetépítési és Geotechnikai Tanszék

***Elbírálás kiemelt szempontjai:***

- a probléma megoldásának újszerűsége,

- valamely rutin faladat magas szintű, egyéni megoldása,

- a probléma innovatív megközelítése.

### *A pályázat elbírálása*

Az intézmények által rangsorolt pályázatok végső sorrendjét a MAGÉSZ Elnöksége határozza meg. A döntésről minden pályázó írásos értesítést kap legkésőbb ***2020. március 31.-ig.***

***A MAGÉSZ Diplomadíj díjai****:*

* *MSc Diplomamunka Díj:*

 150.000.- Ft pénzjutalom + MAGÉSZ egyéni tagság, mely az első két évben tagdíjmentes.

* *BSc Diplomamunka Díj:*

 120.000.- Ft pénzjutalom + MAGÉSZ egyéni tagság, mely az első két évben tagdíjmentes.

*A díjakat a nyerteseknek a MAGÉSZ éves Közgyűlésén ünnepélyes keretek között adjuk át.*

*Jelentkezési lap****: www.magesz.hu***

 **MAGÉSZ elnöksége**